title: Provedbena odluka Vijeća (ZVSP) 2017/1909 od 18. listopada 2017. o provedbi Odluke (ZVSP) 2016/849 o mjerama ograničavanja protiv Demokratske Narodne Republike Koreje

text:
               19.10.2017

               HR

               Službeni list Europske unije

               L 269/44

         PROVEDBENA ODLUKA VIJEĆA (ZVSP) 2017/1909
   od 18. listopada 2017.
   o provedbi Odluke (ZVSP) 2016/849 o mjerama ograničavanja protiv Demokratske Narodne Republike Koreje
   VIJEĆE EUROPSKE UNIJE,
   uzimajući u obzir Ugovor o Europskoj uniji, a posebno njegov članak 31. stavak 2.,
   uzimajući u obzir Odluku Vijeća (ZVSP) 2016/849 od 27. svibnja 2016. o mjerama ograničavanja protiv Demokratske Narodne Republike Koreje i o stavljanju izvan snage Odluke 2013/183/ZVSP (1), a posebno njezin članak 33. stavak 1.,
   uzimajući u obzir prijedlog Visokog predstavnika Unije za vanjske poslove i sigurnosnu politiku,
   budući da:

               (1)

               Vijeće je 27. svibnja 2016. donijelo Odluku (ZVSP) 2016/849.

               (2)

               Odbor Vijeća sigurnosti Ujedinjenih naroda („VSUN”), osnovan na temelju Rezolucije VSUN-a („RVSUN”) 1718 (2006), 3. listopada 2017. uvrstio je na popis četiri plovila na temelju stavka 6. RVSUN-a 2375 (2017).

               (3)

               Prilog IV. Odluci (ZVSP) 2016/849 trebalo bi stoga na odgovarajući način izmijeniti,

         DONIJELO JE OVU ODLUKU:
   Članak 1.
   Prilog IV. Odluci (ZVSP) 2016/849 mijenja se kako je navedeno u Prilogu ovoj Odluci.
   Članak 2.
   Ova Odluka stupa na snagu na dan objave u Službenom listu Europske unije.

      Sastavljeno u Bruxellesu 18. listopada 2017.

            Za Vijeće

            Predsjednik

         M. MAASIKAS

      (1)  SL L 141, 28.5.2016., str. 79.

      PRILOG
      Plovila navedena u nastavku dodaju se na popis plovila na koja se primjenjuju mjere ograničavanja iz Priloga IV. Odluci (ZVSP) 2016/849.

         Plovila uvrštena na popis u skladu sa stavkom 6. RVSUN-a 2375 (2017):

      1.   Naziv: PETREL 8

         Dodatne informacije

      IMO broj: 9562233. MMSI broj: 620233000
      2.   Naziv: HAO FAN 6

         Dodatne informacije

      IMO broj: 8628597. MMSI broj: 341985000
      3.   Naziv: TONG SAN 2

         Dodatne informacije

      IMO broj: 8937675. MMSI broj: 445539000
      4.   Naziv: JIE SHUN

         Dodatne informacije

      IMO broj: 8518780. MMSI broj: 514569000


title: Provedbena odluka Vijeća (EU) 2016/2266 od 6. prosinca 2016. o ovlašćivanju Nizozemske da primjenjuje sniženu stopu oporezivanja na električnu energiju koja se isporučuje punionicama električnih vozila

text:
               16.12.2016

               HR

               Službeni list Europske unije

               L 342/30

         PROVEDBENA ODLUKA VIJEĆA (EU) 2016/2266
   od 6. prosinca 2016.
   o ovlašćivanju Nizozemske da primjenjuje sniženu stopu oporezivanja na električnu energiju koja se isporučuje punionicama električnih vozila
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije,
   uzimajući u obzir Direktivu Vijeća 2003/96/EZ od 27. listopada 2003. o restrukturiranju sustava Zajednice za oporezivanje energenata i električne energije (1), a posebno njezin članak 19.,
   uzimajući u obzir prijedlog Europske komisije,
   budući da:

               (1)

               U skladu s člankom 19. stavkom 1. Direktive 2003/96/EZ Nizozemska je 29. ožujka 2016. zatražila ovlaštenje za primjenu snižene stope oporezivanja na električnu energiju koja se isporučuje električnim vozilima. Na zahtjev Komisije Nizozemska je dostavila dodatne informacije 6. travnja, 20. lipnja i 18. kolovoza 2016.

               (2)

               Cilj je snižene stope oporezivanja promicanje upotrebe električnih vozila smanjenjem troškova električne energije koja se upotrebljava za pogon tih vozila.

               (3)

               Upotrebom električnih vozila izbjegavaju se emisije za zrak onečišćujućih tvari nastalih izgaranjem benzina, dizela ili drugih fosilnih goriva te se time pridonosi poboljšanju kvalitete zraka u gradovima. Nadalje, upotrebom električnih vozila dodatno se smanjuju emisije CO2 ako se upotrebljava električna energija proizvedena iz obnovljivih izvora. Stoga se očekuje da će se mjerom doprinijeti ciljevima politika Unije u području okoliša, zdravlja i klime.

               (4)

               Nizozemska je izričito zatražila da se snižena stopa oporezivanja primjenjuje na električnu energiju koja se isporučuje električnim vozilima za poslovne i neposlovne potrebe te da njome budu obuhvaćene i punionice koje nisu javno dostupne.

               (5)

               Nizozemska je zatražila da se snižena stopa oporezivanja primjenjuje samo na punionice na kojima se električna energija upotrebljava za izravno punjenje električnog vozila, a da se ne primjenjuje na električnu energiju koja se isporučuje zamjenom baterija.

               (6)

               Sniženom stopom oporezivanja električne energije koja se isporučuje električnim vozilima putem punionica poboljšat će se poslovni model za javno dostupne punionice u Nizozemskoj te bi zbog toga upotreba električnih vozila trebala postati privlačnija, čime bi se poboljšala kvaliteta zraka.

               (7)

               S obzirom na ograničen broj električnih vozila i činjenicu da će razina oporezivanja električne energije koja se isporučuje električnim vozilima na punionicama biti viša od najniže razine oporezivanja za poslovne potrebe utvrđene u članku 10. Direktive 2003/96/EZ, nije vjerojatno da će mjera izazvati narušavanje tržišnog natjecanja tijekom njezina trajanja te stoga neće negativno utjecati na pravilno funkcioniranje unutarnjeg tržišta.

               (8)

               Razina oporezivanja električne energije koja se isporučuje električnim vozilima putem punionica koje nisu za poslovnu upotrebu bit će viša od najniže razine oporezivanja za neposlovne potrebe utvrđene u članku 10. Direktive 2003/96/EZ.

               (9)

               U skladu s člankom 19. stavkom 2. Direktive 2003/96/EZ, svako ovlaštenje koje se izdaje na temelju članka 19. stavka 1. te direktive treba biti vremenski strogo ograničeno. Nizozemska je zatražila da joj se ovlaštenje izda na četiri godine kako bi se osiguralo da je razdoblje ovlaštenja dovoljno dugo da se gospodarske subjekte ne odvrati od potrebnih ulaganja.

               (10)

               Ovom se Odlukom ne dovodi u pitanje primjena pravila Unije o državnim potporama,

         DONIJELO JE OVU ODLUKU:
   Članak 1.
   Nizozemska se ovlašćuje primjeniti sniženu stopu oporezivanja električne energije koja se isporučuje punionicama koje se upotrebljavaju za izravno punjenje električnih vozila, isključujući punionice na kojima se zamjenjuju baterije električnih vozila, uz uvjet da se poštuju najniže razine oporezivanja utvrđene u članku 10. Direktive 2003/96/EZ.
   Članak 2.
   Za potrebe ove Odluke primjenjuje se definicija „električnog vozila” utvrđena u točki 2. članka 2. Direktive 2014/94/EU Europskog parlamenta i Vijeća (2).
   Članak 3.
   Ova se Odluka primjenjuje od 1. siječnja 2017. do 31. prosinca 2020.
   Članak 4.
   Ova je Odluka upućena Kraljevini Nizozemskoj.

      Sastavljeno u Bruxellesu 6. prosinca 2016.

            Za Vijeće

            Predsjednik

         P. KAŽIMÍR

      (1)  SL L 283, 31.10.2003., str. 51.

      (2)  Direktiva 2014/94/EU Europskog parlamenta i Vijeća od 22. listopada 2014. o uspostavi infrastrukture za alternativna goriva (SL L 307, 28.10.2014., str. 1.).


title: 2013/427/EU: Provedbena odluka Komisije оd 2. kolovoza 2013. o financijskom doprinosu Unije za plan hitnog cijepljenja protiv klasične svinjske kuge u Latviji i Bjelarusu i za provedbu mjera nadzora u Latviji, Litvi i Bjelarusu u okviru hitnih mjera poduzetih za suzbijanje te bolesti (priopćeno pod brojem dokumenta C(2013) 4980)

text:
               8.8.2013

               HR

               Službeni list Europske unije

               L 213/22

         PROVEDBENA ODLUKA KOMISIJE
   оd 2. kolovoza 2013.
   o financijskom doprinosu Unije za plan hitnog cijepljenja protiv klasične svinjske kuge u Latviji i Bjelarusu i za provedbu mjera nadzora u Latviji, Litvi i Bjelarusu u okviru hitnih mjera poduzetih za suzbijanje te bolesti
   (priopćeno pod brojem dokumenta C(2013) 4980)
   (Vjerodostojni su samo tekstovi na latvijskom i litavskom jeziku)
   (2013/427/EU)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Odluku Vijeća 2009/470/EZ od 25. svibnja 2009. o troškovima u području veterinarstva (1), a posebno njezin članak 3. stavak 3., članak 3. stavak 6. i članak 8.,
   uzimajući u obzir Uredbu (EU, Euratom) br. 966/2012 Europskog parlamenta i Vijeća od 25. listopada 2012. o financijskim pravilima koja se primjenjuju na opći proračun Unije stavljajući izvan snage Uredbu Vijeća (EC, Euratom) br. 1605/2002 (2), a posebno njezin članak 84.,
   budući da:

               (1)

               Kako plan odobren Provedbenom odlukom Komisije 2013/90/EU (3) predstavlja dovoljno detaljan okvir u smislu članka 94. Delegirane uredbe Komisije (EU) br. 1268/2012 od 29. listopada 2012. o pravilima primjene Uredbe (EU, Euratom) br. 966/2012 Europskog parlamenta i Vijeća o financijskim pravilima koja se primjenjuju na opći proračun Unije (4), ova odluka predstavlja odluku o financiranju izdataka predviđenih u programu rada za bespovratna sredstva.

               (2)

               Klasična svinjska kuga zarazna je virusna bolest domaćih i divljih svinja koja ometa trgovinu unutar Unije i izvoz u treće zemlje.

               (3)

               U slučaju izbijanja klasične svinjske kuge postoji rizik da se uzročnik bolesti proširi na druga svinjogojska gospodarstva u toj državi članici, na druge države članice i na treće zemlje putem trgovine živim svinjama, njihovim proizvodima, sjemenom, jajnim stanicama i embrijima te kao i putem divljih svinja.

               (4)

               Direktivom Vijeća 2001/89/EZ od 23. listopada 2001. o mjerama Zajednice za kontrolu klasične svinjske kuge (5) utvrđuju se mjere koje će se poduzeti u slučaju izbijanja kako bi se spriječilo daljnje širenje virusa.

               (5)

               U slučaju potvrde prisutnosti virusa klasične svinjske kuge kod divljih svinja i ako dostupni epidemiološki podaci pokažu da postoji prijetnja da se virus proširi, oralno cijepljenje divljih svinja na ugroženom području najučinkovitija je i najuspješnija veterinarska mjera za sprečavanje širenja bolesti.

               (6)

               Latvija je 20. studenoga 2012. prijavila dva primarna slučaja klasične svinjske kuge kod divljih svinja u pokrajinama Dagda i Zilupe, vrlo blizu granice s Bjelarusom i Rusijom.

               (7)

               Nakon tih izbijanja Latvija je provela nadzor nad klasičnom svinjskom kugom kod divljih svinja, a zatim i kod domaćih dvorišnih svinja na područjima oko primarnih slučajeva radi utvrđivanja zaraženog područja.

               (8)

               Provedbenom odlukom 2013/90/EU odobren je plan koji je predstavila Latvija za iskorjenjivanje klasične svinjske kuge i hitno cijepljenje divljih svinja čim to dopuste uvjeti okoliša na određenim područjima u skladu s člankom 16. stavkom 1. i člankom 20. stavkom 2. podstavkom 4. Direktive 2001/89/EZ.

               (9)

               U skladu sa zakonodavstvom Latvije, izbijanje klasične svinjske kuge smatra se hitnim slučajem i uz suglasnost kabineta ministara dopušten je hitan postupak nabave cjepiva bez otvorenog javnog natječaja kako bi se osigurala dostupnost cjepiva za proljetnu akciju 2013.

               (10)

               S obzirom na blizinu zaraženog područja Bjelarusu, ne može se isključiti mogućnost da će zaražene divlje svinje prelaziti granicu između Latvije i Bjelarusa, a i hitna veterinarska ekipa Zajednice nakon posjeta lokaciji u veljači 2013. preporučila je da se područje cijepljenja proširi na tampon zonu od 50 km na bjelaruskom državnom području duž latvijske granice.

               (11)

               Kako bi se ocijenio epidemiološki razvoj bolesti kod divljih svinja i dvorišnih svinja koje su izložene riziku, bilo je primjereno hitno uspostaviti usklađene aktivnosti nadzora i epidemiološka istraživanja na temelju seroloških i viroloških laboratorijskih testova za virus klasične svinjske kuge kod domaćih i divljih svinja na određenim visokorizičnim područjima oko zaraženih područja u Latviji, Bjelarusu te Litvi.

               (12)

               Latvija je predstavila procijenjene troškove plana za hitno cijepljenje divljih svinja protiv klasične svinjske kuge navodeći približan broj doza cjepiva potrebnih za državno područje Latvije i cijepljenje u tampon zoni u Bjelarusu te procijenjene troškove provedbe tih cijepljenja. Procijenjeni trošak hitnog cijepljenja iznosi 221 800 EUR.

               (13)

               U prvom tjednu travnja 2013. Latvija i Litva dostavile su početnu procjenu troškova provedbe epidemiološkog ispitivanja i mjera nadzora nad klasičnom svinjskom kugom u okviru drugih hitnih mjera poduzetih za suzbijanje bolesti na državnom području Latvije, Litve i Bjelarusa. Procijenjeni trošak mjera nadzora iznosi 227 000 EUR u Latviji i Bjelarusu te 17 000 EUR u Litvi.

               (14)

               Retroaktivna prihvatljivost troškova Latvije od datuma prijave izbijanja zaraze te Litve i Bjelarusa od datuma početka aktivnosti nadzora opravdana je jer su te aktivnosti ključne za utvrđivanje područja cijepljenja i stoga za uspješno iskorjenjivanje bolesti.

               (15)

               Člankom 3. stavkom 6. Odluke 2009/470/EZ predviđa se da financijski doprinos Unije mora iznositi 100 % troškova nabave cjepiva i 50 % troškova provedbe tog cijepljenja. Međutim, s obzirom na potrebu izbjegavanja pretjeranih izdataka u proračunu Unije, moraju se ustanoviti najveći dopušteni iznosi koji su odraz razumnog plaćanja za trošak nabave cjepiva i troškove provedbe cijepljenja. Razumno plaćanje je plaćanje za materijal ili uslugu po razmjernim cijenama u usporedbi sa tržišnim cijenama. U očekivanju provjera na licu mjesta koje provodi Komisija, sada je potrebno odobriti poseban financijski doprinos Unije Latviji i utvrditi iznos za plaćanje prve rate financijskog doprinosa Unije.

               (16)

               U skladu s Uredbom Vijeća (EZ) br. 1290/2005 od 21. lipnja 2005. o financiranju zajedničke poljoprivredne politike (6), veterinarske mjere financiraju se u okviru Europskog fonda za jamstva u poljoprivredi. Za potrebe financijskog nadzora primjenjuju se članci 9., 36. i 37. te Uredbe.

               (17)

               Plaćanje financijskog doprinosa izvršava se pod uvjetom da se planirane aktivnosti stvarno izvrše i da nadležna tijela dostave sve potrebne informacije Komisiji.

               (18)

               Mjere predviđene ovom Odlukom u skladu su s mišljenjem Stalnog odbora za prehrambeni lanac i zdravlje životinja,

         DONIJELA JE OVU ODLUKU:
   Članak 1.
   1.   U okviru hitnih mjera poduzetih za suzbijanje klasične svinjske kuge u 2013., Latvija ima pravo na poseban doprinos Unije za plan hitnog cijepljenja divljih svinja protiv klasične svinjske kuge koji će se provesti u Latviji i Bjelarusu i koji iznosi:

               (a)

               100 % troškova (bez PDV-a) nabave doza cjepiva;

               (b)

               50 % troškova za plaće i naknade isplaćene osoblju koje provodi cijepljenja u Latviji i 50 % troškova (bez PDV-a) izdataka izravno povezanih s cijepljenjima u Latviji.

         2.   Najveći dopušteni iznosi koji će se nadoknaditi Latviji za troškove iz stavka 1. ne smiju biti veći od:

               (a)

               za nabavu cjepiva, prosječno 0,91 EUR po dozi;

               (b)

               za cijepljenje, prosječno 0,18 EUR po dozi cjepiva distribuiranoj u Latviji;

               (c)

               130 800 EUR za troškove cijepljenja u Latviji;

               (d)

               91 000 EUR za troškove cijepljenja u Bjelarusu.

         Članak 2.
   1.   U okviru hitnih mjera poduzetih za suzbijanje klasične svinjske kuge, Latvija i Litva imaju pravo na financijski doprinos Unije za troškove laboratorijskih testiranja za serološke i virološke mjere nadzora domaćih i divljih svinja provedene u Litvi i Bjelarusu od 1. travnja 2013. i u Latviji od 20. studenoga 2012.
   2.   Financijski doprinos unije iznosi 50 % troškova nastalih u Latviji i Litvi za aktivnosti iz stavka 1. i ne smije biti veći od:

               i.

               227 000 EUR za Latviju;

               ii.

               17 000 EUR za Litvu.

         3.   Najveći dopušteni trošak koji će se nadoknaditi Latviji i Litvi za aktivnosti iz stavka 1. u prosjeku ne smije biti veći od:

               i.

               0,5 EUR po domaćoj svinji od koje se uzima uzorak;

               ii.

               5 EUR po divljoj svinji od koje se uzima uzorak;

               iii.

               2 EUR po testu ELISA;

               iv.

               10 EUR po testu PCR;

               v.

               10 EUR po virološkom testu.

         Članak 3.
   Ovisno o rezultatima svih provjera na licu mjesta izvršenih u skladu s člankom 11. stavkom 1. Odluke 2009/470/EZ, prvi obrok isplaćuje se Latviji kako slijedi:

               (a)

               do 224 300 EUR;

               (b)

               kao dio financijskog doprinosa Unije predviđenog u člancima 1. i 2.

         To plaćanje izvršava se na temelju službenog zahtjeva za nadoknadom sredstava koji podnosi Latvija.
   Članak 4.
   Prihvatljivi izdaci za financijski doprinos Unije za mjere iz članaka 1. i 2. ograničeni su na troškove koje snose države članice za mjere navedene u točkama 1. do 4.

               1.

               Uzorkovanje:

                           (a)

                           osoblje, bez obzira na status, koje je u cijelosti ili djelomično posebno raspoređeno za provođenje uzorkovanja; troškovi su ograničeni na stvarne plaće plus naknade za socijalno osiguranje i druge zakonske troškove uključene u plaću), i

                           (b)

                           neizravni troškovi u iznosu od 7 % zbroja troškova iz točke (a).

               2.

               Laboratorijsko testiranje:

                           (a)

                           nabava pribora za testiranje, reagensa i svih ostalih potrošnih materijala koji se mogu identificirati i koji se posebno koriste za provođenje laboratorijskih testova;

                           (b)

                           osoblje, bez obzira na status, u cijelosti ili djelomično posebno raspoređeno za provođenje testova u prostorijama laboratorija; troškovi su ograničeni na stvarne plaće plus naknade za socijalno osiguranje i druge zakonske troškove uključene u plaću, i

                           (c)

                           neizravni troškovi u iznosu od 7 % zbroja troškova iz točaka (a) i (b).

               3.

               Nabava i skladištenje doza cjepiva i/ili cjepiva te mamaca za divlje životinje.

               4.

               Distribucija cjepiva i mamaca za divlje životinje:

                           (a)

                           osoblje, bez obzira na status, u cijelosti ili djelomično posebno raspoređeno za distribuciju mamaca za cjepivo; troškovi su ograničeni na njihove stvarne plaće plus naknade za socijalno osiguranje i druge zakonske troškove uključene u plaću.

                           (b)

                           neizravni troškovi u iznosu od 7 % zbroja troškova iz točke (a).

         Članak 5.
   1.   Financijski doprinos Unije iz članaka 1. i 2. isplaćuje se na temelju:

               (a)

               završnog tehničkog izvješća u skladu s Prilogom I. o tehničkoj izvedbi hitnog cijepljenja, uključujući rezultate dobivene u razdoblju od 1. travnja 2013. do 31. prosinca 2013.

               (b)

               završnog tehničkog izvješća u skladu s Prilogom II. o tehničkoj izvedbi nadzornih mjera, uključujući rezultate dobivene u razdoblju od 20. studenoga 2012. u Latviji i od 1. travnja 2013. u Litvi do 31. prosinca 2013.;

               (c)

               završnog financijskog izvješća u elektroničkom obliku u skladu s Prilogom III., o troškovima Latvije u razdoblju od 20. studenoga 2012. do 31. prosinca 2013. i Litve u razdoblju od 1. travnja 2013. do 31. prosinca 2013.;

               (d)

               rezultata svih provjera na licu mjesta izvršenih u skladu s člankom 11. stavkom 1. Odluke 2009/470/EZ.

         Dokumentacija uz izvješća iz točaka (a) do (c) stavlja se na raspolaganje za provjere na licu mjesta iz točke (d) koje provodi Komisija.
   2.   Završno tehničko izvješće i završno financijsko izvješće iz stavka 1. točaka (a) do (c) podnose se najkasnije do 1. travnja 2014. U slučaju kašnjenja, osim ako je uzrokovano opravdanim okolnostima, poseban financijski doprinos Unije smanjuje se za 25 % za svaki kalendarski mjesec kašnjenja.
   Članak 6.
   Ova je Odluka upućena Republici Latviji i Republici Litvi.

      Sastavljeno u Bruxellesu 2. kolovoza 2013.

            Za Komisiju

         Tonio BORG

            Član Komisije

      (1)  SL L 155, 18.6.2009., str. 30.

      (2)  SL L 298, 26.10.2012., str. 1.

      (3)  SL L 47, 20.2.2013, str. 70

      (4)  SL L 362, 31.12.2012., str. 1

      (5)  SL L 316, 1.12.2001., str. 5.

      (6)  SL L 209, 11.8.2005., str. 1.

      PRILOG I.

         Završno tehničko izvješće o hitnom cijepljenju divljih svinja protiv klasične svinjske kuge

      Država članica: …
      Datum: …

                  1.

                  Tehnička ocjena stanja:

                              1.1

                              Epidemiološke karte:

                  2.

                  Informacije o cijepljenju:

                              2.1

                              Opis korištenog cjepiva:

                              2.2

                              Broj distribuiranih doza cjepiva:

                                          Regija/područje države članice ili treće zemlje

                                          Broj doza cjepiva proljeće 2013.

                                          Broj doza cjepiva ljeto 2013.

                                          Broj doza cjepiva jesen 2013.

                                          Broj doza cjepiva UKUPNO 2013.

                                          Ukupno

                  3.

                  Ostvarenje ciljeva i tehničke poteškoće:

      PRILOG II.

         Završno tehničko izvješće o mjerama nadzora u pogledu klasične svinjske kuge divljih i domaćih svinja

      Država članica: …
      Datum: …

                  1.

                  Tehnička ocjena stanja:

                              1.1

                              Epidemiološke karte:

                              1.2

                              Informacije o nadzoru:

                                          Regija/područje države članice ili treće zemlje

                                          Broj domaćih svinja od kojih je uzet uzorak

                                          Broj divljih svinja od kojih je uzet uzorak

                                          Vrsta testa (1)

                                          Broj testova

                                          Broj pozitivnih domaćih svinja

                                          Broj pozitivnih divljih svinja

                                          Ukupno 2013.

                  2.

                  Ostvarenje ciljeva i tehničke poteškoće:

                  3.

                  Dodatne epidemiološke informacije: epidemiološka istraživanja, pronađene mrtve životinje, dobna raspodjela pozitivnih životinja, pronađene lezije itd.:

         (1)  Navesti: ELISA, PCR, Ag-ELISA, izolacija, ostalo (točno navesti).

      PRILOG III.

         Završno financijsko izvješće

      Država članica: …
      Datum: …

                  1.

                  Hitno cijepljenje divljih svinja protiv klasične svinjske kuge:

                              Broj distribuiranih doza cjepiva:
                              (1)

                              Trošak nabave distribuiranih doza cjepiva (1)

                              (2)

                              Trošak plaća i naknada (osoblja zaposlenog u tu svrhu) za distribuciju cjepiva (1)

                              (3)

                              Neizravni troškovi (7 %) (1)

                              Ukupni troškovi (1)

                              Proljeće (dvokratno: 2 × akcija cijepljenja)

                              Proljeće (dvokratno: 2 × akcija cijepljenja)

                              Jesen (dvokratno: 2 × akcija cijepljenja)

                              Ukupno 2013.

                  2.

                  Mjere nadzora u pogledu klasične svinjske kuge kod divljih i domaćih svinja:

                              Laboratorijski testovi

                              Broj provedenih testova

                              Trošak testova (2)

                              Laboratorijski test
                              (1)

                              Osoblje
                              (2)

                              Neizravni troškovi

                              Ukupni troškovi

                              Serološki testovi
                              (ELISA)

                              Testovi PCR

                              Virološki testovi

                              Uzorkovanje

                              Troškovi uzorkovanja (2)

                              Osoblje
                              (1)

                              Neizravni troškovi

                              Ukupni troškovi

                              Broj domaćih svinja od kojih je uzet uzorak

                              Broj divljih svinja od kojih je uzet uzorak

            Potvrđujem sljedeće:

                  —

                  ovo su stvarno nastali izdaci, točno obračunati i prihvatljivi na temelju odredaba ove Odluke,

                  —

                  sva popratna dokumentacija povezana s izdacima dostupna je na uvid,

                  —

                  za ove mjere nije zatražen nijedan drugi doprinos Unije i sav prihod koji proizlazi od aktivnosti u okviru tih mjera prijavljen je Komisiji,

                  —

                  program je izvršen u skladu s odgovarajućim zakonodavstvom Unije,

                  —

                  primjenjuju se kontrolni postupci, posebno za provjeru točnosti prijavljenih iznosa, kako bi se spriječile, otkrile i ispravile nepravilnosti.

            Datum:
      Ime i potpis operativnog direktora:

         (1)  Svi troškovi navedeni su bez PDV-a.

         (2)  Svi troškovi navedeni su bez PDV-a.


title: 2013/188/EU: Provedbena odluka Komisije od 18. travnja 2013. o godišnjim izvješćima o nediskriminirajućim inspekcijskim pregledima izvršenim u skladu s Uredbom Vijeća (EZ) br. 1/2005 o zaštiti životinja tijekom prijevoza i s prijevozom povezanih postupaka te o izmjeni direktiva 64/432/EEZ i 93/119/EZ i Uredbe (EZ) br. 1255/97 (priopćena pod brojem dokumenta C(2013) 2098)  Tekst značajan za EGP

text:
               02/Sv. 024

               HR

               Službeni list Europske unije

               99

         32013D0188

               L 111/107

               SLUŽBENI LIST EUROPSKE UNIJE

               18.04.2013.

      PROVEDBENA ODLUKA KOMISIJE

   od 18. travnja 2013.
   o godišnjim izvješćima o nediskriminirajućim inspekcijskim pregledima izvršenim u skladu s Uredbom Vijeća (EZ) br. 1/2005 o zaštiti životinja tijekom prijevoza i s prijevozom povezanih postupaka te o izmjeni direktiva 64/432/EEZ i 93/119/EZ i Uredbe (EZ) br. 1255/97
   (priopćena pod brojem dokumenta C(2013) 2098)
   (Tekst značajan za EGP)
   (2013/188/EU)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EZ) br. 1/2005 od 22. prosinca 2004. o zaštiti životinja tijekom prijevoza i s prijevozom povezanih postupaka te o izmjeni direktiva 64/432/EEZ i 93/119/EZ i Uredbe (EZ) br. 1255/97 (1), a posebno njezin članak 30. stavak 2.,
   budući da:

               (1)

               Uredbom (EZ) br. 1/2005 utvrđuju se pravila za prijevoz živih kralježnjaka u Uniji, uključujući posebne preglede koje trebaju obaviti službenici za pošiljke koje ulaze ili napuštaju carinsko područje Unije. Člankom 27. stavkom 1. Uredbe (EZ) br. 1/2005 propisuje se da je nadležno tijelo dužno provjeriti da su ispunjeni zahtjevi navedene Uredbe, provođenjem inspekcijskih pregleda životinja, prijevoznih sredstava i popratnih isprava bez diskriminacije („nediskriminirajući inspekcijski pregledi”).

               (2)

               Pored toga, člankom 27. stavkom 2. Uredbe (EZ) br. 1/2005 propisuje se da države članice podnesu Komisiji do 30. lipnja svake godine godišnje izvješće za prethodnu godinu o nediskriminirajućim inspekcijskim pregledima („godišnja izvješća”). Godišnja izvješća trebala bi biti popraćena analizom glavnih otkrivenih nedostataka i akcijskim planom za njihovo rješavanje.

               (3)

               U izvješću Komisije Europskom parlamentu i Vijeću o učinku Uredbe Vijeća (EZ) br. 1/2005 o zaštiti životinja tijekom prijevoza (2) smatralo se da bi se trebalo donijeti provedbene mjere u vezi s pregledima koje trebaju izvršiti nadležna tijela država članica u skladu s člankom 27. stavkom 1. Uredbe (EZ) br. 1/2005.

               (4)

               U tom je izvješću također zaključeno da bi strukturu sustava izvješćivanja trebalo dodatno uskladiti kako bi se dobili bolji i usporedljiviji podaci.

               (5)

               U skladu s tim, ovom bi se Odlukom trebao uspostaviti usklađeni uzorak obrasca za godišnja izvješća i, kako bi se umanjilo administrativno opterećenje za države članice, trebalo bi također predvidjeti da se godišnja izvješća Komisiji podnose elektroničkim putem.

               (6)

               Nediskriminirajuće inspekcijske preglede provodi nadležno tijelo u različitim stupnjevima putovanja. Provode se prije polaska, tijekom putovanja, pri dolasku na mjesto odredišta i nakon završetka putovanja. Tijekom nediskriminirajućeg inspekcijskog pregleda, nadležno tijelo može izvršiti niz pregleda da provjeri usklađenost sa zakonodavstvom Unije. To može uključivati provjeru da su životinje sposobne za prijevoz, provjeru da prijevozno sredstvo ispunjava zahtjeve zakonodavstva Unije ili da prijevoznik ima potreban odobrenja. Prijevoznik može ili ne mora biti prethodno obaviješten.

               (7)

               Prijevoznici često očekuju da će se nediskriminirajući inspekcijski pregledi izvršiti prije polaska na duga putovanja između država članica i s trećim zemljama te nakon dolaska na mjesto odredišta ako je to klaonica, a takvi nediskriminirajući inspekcijski pregledi često uključuju preglede velikog broja životinja. U skladu s tim, u godišnjim izvješćima ti bi nediskriminirajući inspekcijski pregledi trebali biti navedeni odvojeno od nasumičnih pregleda i nediskriminirajućih inspekcijskih pregleda koji se temelje na riziku, koji se obično ne očekuju i mogu obuhvaćati manji broj životinja.

               (8)

               Nediskriminirajući inspekcijski pregledi koji se vrše prije ili tijekom putovanja uključuju preglede od strane nadležnog tijela svih popratnih isprava koje tijelo zahtijeva da mu bude na raspolaganju. Te nediskriminirajuće inspekcijske preglede trebalo bi evidentirati odvojeno od nediskriminirajućih inspekcijskih pregleda izvršenih nakon završetka putovanja, koji uključuju preglede dnevnika putovanja ili ispisa iz navigacijskih sustava, s isključivom namjenom provjere usklađenosti sa zahtjevima iz stavaka 1.4, 1.5, 1.7 i 1.8 odjeljka 1. poglavlja V. Priloga I. Uredbi (EZ) br. 1/2005 o vremenima putovanja i odmora.

               (9)

               U skladu s tim, kako bi se osigurala pravilna usporedba informacija prikupljenih tijekom nediskriminirajućih inspekcijskih pregleda, ovom bi se Odlukom trebalo predvidjeti da se tri različite vrste nediskriminirajućih inspekcijskih pregleda za potrebe godišnjih izvješća podnose odvojeno. Te tri vrste nediskriminirajućih inspekcijskih pregleda trebale bi obuhvaćati: (a) nediskriminirajuće inspekcijske preglede koji se vrše na mjestu polaska prije prevoženja životinja na duga putovanja između država članica i s trećim zemljama, te nakon što se životinje istovare iz prijevoznih sredstava na mjestu odredišta ako je to klaonica; (b) nediskriminirajuće inspekcijske preglede koji se vrše tijekom prijevoza; i (c) nediskriminirajuće inspekcijske preglede koji se vrše nakon završetka prijevoza radi provjere usklađenosti s vremenima putovanja i odmora.

               (10)

               Tijekom nediskriminirajućeg inspekcijskog pregleda, nadležno tijelo može pregledati jednu ili više životinja, prijevoznih sredstava i popratnih isprava. Ishod nediskriminirajućeg inspekcijskog pregleda može dovesti do toga da nadležno tijelo otkrije slučajeve neispunjavanja zahtjeva Uredbe (EZ) br. 1/2005 te da poduzme mjere za rješavanje tog neispunjavanja. Pravilna usporedba ishoda takvih nediskriminirajućih inspekcijskih pregleda u državama članicama zahtijeva da se evidentiraju i izvijeste na usklađen način.

               (11)

               Ova bi se Odluka trebala primjenjivati od 1. siječnja 2015. kako bi države članice imale dovoljno vremena za prilagodbu svojih sustava nacionalnog prikupljanja podataka informacijama koje je potrebno uključiti u godišnja izvješća u skladu s ovom Odlukom.

               (12)

               Mjere predviđene u ovoj Odluci u skladu su s mišljenjem Stalnog odbora za prehrambeni lanac i zdravlje životinja,

         DONIJELA JE OVU UREDBU:
   Članak 1.
   Predmet i područje primjene
   Ovom se Odlukom utvrđuju pravila o godišnjim izvješćima o nediskriminirajućim inspekcijskim pregledima koja države članice podnose Komisiji do 30. lipnja svake godine u skladu s člankom 27. stavkom 2. Uredbe (EZ) br. 1/2005 („godišnja izvješća”).
   Ta pravila obuhvaćaju informacije koje države članice trebaju uključiti u godišnja izvješća o nediskriminirajućim inspekcijskim pregledima životinja, prijevoznih sredstava i popratnih isprava koje izvršava nadležno tijelo u skladu s člankom 27. stavkom 1. Uredbe (EZ) br. 1/2005 („nediskriminirajući inspekcijski pregledi”) te način na koji se moraju podnijeti.
   Članak 2.
   Informacije koje treba uključiti u godišnja izvješća i uzorak obrasca
   1.   Godišnja izvješća sadrže sljedeće informacije o nediskriminirajućim inspekcijskim pregledima, podijeljene po vrsti životinje i vrsti nediskriminirajućeg inspekcijskog pregleda, te kako je navedeno u Prilogu I. ovoj Odluci i napomenama s pojašnjenjem iz njezinog Priloga II.:

               (a)

               ukupan broj različitih vrsta nediskriminirajućih inspekcijskih pregleda koje vrši nadležno tijelo tijekom kojeg u pregledane životinje, prijevozna sredstva ili popratne isprave, kako je navedeno u odjeljku A tablice 1. dijela 2. Priloga I. i dijela 1. Priloga II.;

               (b)

               broj životinja, prijevoznih sredstava ili popratnih isprava koje je nadležno tijelo učinkovito pregledalo tijekom nediskriminirajućih inspekcijskih pregleda, kako je navedeno u odjeljku B tablice 1. dijela 2. Priloga I., koji uključuje samo:

                           i.

                           broj životinja koje su fizički pregledane;

                           ii.

                           broj prijevoznih sredstava koja su fizički pregledana; međutim, ne uključuje preglede koji su dio postupka odobrenja u skladu s člankom 7. Uredbe (EZ) br. 1/2005;

                           iii.

                           broj popratnih isprava iz članka 4. stavka 2. i članka 6. stavaka 1., 5., 8. i 9. Uredbe (EZ) br. 1/2005 i iz stavaka 5. i 8. njezinog Priloga II. koji su stavljeni na raspolaganje nadležnom tijelu koje ih je i pregledalo.
                           Ako je tijekom jednog inspekcijskog pregleda pregledano više od jedne popratne isprave, to se može navesti kao pregled jedne isprave.

               (c)

               kategoriju i broj slučajeva neispunjavanja zahtjeva Uredbe (EZ) br. 1/2005 koje je otkrilo nadležno tijelo tijekom nediskriminirajućih inspekcijskih pregleda, kako je navedeno u tablici 2. dijela 2. Priloga I. i dijela 2. Priloga II. ovoj Odluci;

               (d)

               kategoriju i broj mjera koje je nadležno tijelo poduzelo nakon otkrivanja slučajeva neispunjavanja zahtjeva Uredbe (EZ) br. 1/2005, kako je navedeno u tablici 3. dijela 2. Priloga I. i dijela 3. Priloga II. ovoj Odluci;

               (e)

               analizu glavnih nedostataka otkrivenih tijekom nediskriminirajućih inspekcijskih pregleda i akcijski plan za njihovo rješavanje, kako je navedeno u dijelu 3. Priloga I.

         2.   Godišnje izvješće Komisiji se podnosi u elektroničkom obliku u skladu s uzorkom obrasca godišnjeg izvješća iz Priloga I. te se ispunjava u skladu s napomenama s pojašnjenjem iz Priloga II.
   Članak 3.
   Primjena
   Ova se Odluka primjenjuje od 1. siječnja 2015.
   Članak 4.
   Adresati
   Ova je Odluka upućena državama članicama.

      Sastavljeno u Bruxellesu 18. travnja 2013.

            Za Komisiju

         Tonio BORG

            Član Komisije

      (1)  SL L 3, 5.1.2005., str. 1.

      (2)  COM(2011) 700 final.
   PRILOG I.

      Uzorak obrasca godišnjih izvješća koje države članice podnose Komisiji, kako je navedeno u člancima 1. i 2.

   GODIŠNJE IZVJEŠĆE

      o nediskriminirajućim inspekcijskim pregledima životinja, prijevoznih sredstava i popratnih isprava izvršenim u skladu s člankom 27. Uredbe (EZ) br. 1/2005

   DIO 1.

               —

               Država članica: [Država članica]

               —

               Godina u kojoj je nadležno tijelo izvršilo nediskriminirajuće inspekcijske preglede navedene u ovom godišnjem izvješću: [gggg]

         Kontakt podaci nadležnog tijela odgovornog za obavljanje nediskriminirajućih inspekcijskih pregleda navedenih u ovom godišnjem izvješću ili za podnošenje izvješća:
   Ime i funkcija odgovornog službenika pri nadležnom tijelu …
   …
   Nadležno tijelo …
   Adresa …
   E-pošta …
   Telefonski broj …
   DIO 2.

      [Država članica]

      [gggg]

      Tablica 1.

      Vrste nediskriminirajućih inspekcijskih pregleda izvršenih u skladu s člankom 27. stavkom 1. Uredbe (EZ) br. 1/2005

      Odjeljak A: broj nediskriminirajućih inspekcijskih pregleda koje je izvršilo nadležno tijelo

      Odjeljak B: broj životinja, prijevoznih sredstava i popratnih isprava provjerenih tijekom nediskriminirajućih inspekcijskih pregleda

               Vrsta (1):

               Goveda

               Svinje

               Ovce ~ Koze

               Kopitari

               Ostale vrste (točno navesti i, prema potrebi, dodati stupce)

               Vrste nediskriminirajućih inspekcijskih pregleda (2)

               1

               2

               3

               1

               2

               3

               1

               2

               3

               1

               2

               3

               1

               2

               3

                  Odjeljak A

                  Broj nediskriminirajućih inspekcijskih pregleda

                  Odjeljak B

               Životinje

               Prijevozna sredstva

               Popratne isprave

      Tablica 2.

      Kategorija i broj slučajeva neusklađenosti s Uredbom (EZ) br. 1/2005 otkrivenih tijekom nediskriminirajućih inspekcijskih pregleda iz njezinog članka 27. stavka 1.

               Kategorija neusklađenosti (3)

                           1.

                           Sposobnost životinja za prijevoz

                           2.

                           Prijevozni postupci, dopušteni prostor, visina

                           3.

                           Prijevozna sredstva i dodatne odredbe za plovila za stoku ili plovila koja prevoze pomorske kontejnere, te za duga putovanja

                           4.

                           Napajanje i hranjenje, trajanje putovanja i odmora

                           5.

                           Dokumentacija

                           6.

                           Ostali slučajevi neusklađenosti

                  Ukupan broj neusklađenosti

               —

               —

               —

               —

               —

               —

               —

               —

               —

               —

               —

               —

               —

               —

               —

      Tablica 3.

      Kategorija i broj mjera koje je nadležno tijelo poduzelo nakon otkrivanja slučajeva neusklađenosti s Uredbom (EZ) br. 1/2005

               Kategorija neusklađenosti (4)

                           A.

                           Izrečene kazne

                           B.

                           Izvršenje i razmjena informacija

         DIO 3.

      Analiza glavnih nedostataka otkrivenih tijekom nediskriminirajućih inspekcijskih pregleda i akcijski plan za njihovo rješavanje, kako je predviđeno člankom 27. stavkom 2. Uredbe (EZ) br. 1/2005

      [Država članica]

      [gggg]

   1.   ANALIZA GLAVNIH NEDOSTATAKA OTKRIVENIH TIJEKOM NEDISKRIMINIRAJUĆIH INSPEKCIJSKIH PREGLEDA

      Za potrebe ovoga godišnjeg izvješća, glavnim nedostacima smatra se sljedeće:

   …
   …
   …
   …
   …
   …
   2.   AKCIJSKI PLAN ZA RJEŠAVANJE NEDOSTATAKA OPISANIH POD TOČKOM 1.

      (1)  Navesti broj nediskriminirajućih inspekcijskih pregleda u odjeljku A te navesti broj životinja, prijevoznih sredstava i popratnih isprava provjerenih u odjeljku B, odvojeno za različite vrste životinja.

      (2)  Vidjeti dio 1. Napomena s pojašnjenjem iz Priloga II.

      (3)  Vidjeti dio 2. Napomene s pojašnjenjem iz Priloga II.

      (4)  Vidjeti dio 3. Napomene s pojašnjenjem iz Priloga g II.
   PRILOG II.

      Napomene s pojašnjenjem za uzorak obrasca godišnjeg izvješća navedenog u Prilogu I., kako je navedeno u članku 2.

   DIO 1.

      Vrste nediskriminirajućih inspekcijskih pregleda koje je izvršilo nadležno tijelo

               Vrste nediskriminirajućih inspekcijskih pregleda

               Pregledi izvršeni na:

                           1.

                           Na mjestu polaska, kako je predviđeno člankom 15. stavkom 2. Uredbe (EZ) br. 1/2005 i nakon što se životinje istovare s prijevoznih sredstava na mjestu odredišta, ako je to klaonica.

               Životinjama
               Prijevoznim sredstvima
               Popratnim ispravama

                           2.

                           Tijekom prijevoza

               Životinjama
               Prijevoznim sredstvima
               Popratnim ispravama

                           3.

                           Nakon završetka prijevoza radi provjere usklađenosti s trajanjem putovanja i odmora.

               Popratnim ispravama - dnevnicima putovanja ili ispisima iz navigacijskih sustava

         DIO 2.

      Kategorije neusklađenosti sa zahtjevima Uredbe (EZ) br. 1/2005

   Svaki nediskriminirajući inspekcijski pregled koji je izvršilo nadležno tijelo može dovesti do otkrivanja više od jednog slučaja neusklađenosti sa zahtjevima Uredbe (EZ) br. 1/2005

               Kategorija neusklađenosti

               Odgovarajuće odredbe Uredbe (EZ) br. 1/2005

                           1.

                           Sposobnost za prijevoz

               Članak 3. točka (b)
               Poglavlje I. i stavak 1.9 poglavlja VI. Priloga I.

                           2.

                           Prijevozni postupci, dopušteni prostor, unutarnja visina.

               Članak 3. točke (d), (e) i (g)
               Stavak 1.2 poglavlja II. i poglavlja III. i VII. Priloga I.

                           3.

                           Prijevozna sredstva i dodatne odredbe za plovila za stoku ili plovila koja prevoze pomorske kontejnere, te za duge putovanja.

               Članak 3. točke (c) i (h)
               Poglavlja II., IV. i VI. Priloga I.

                           4.

                           Napajanje i hranjenje, trajanje putovanja i odmora.

               Članak 3. točke (a), (f) i (h)
               Poglavlje V. Priloga I.

                           5.

                           Prijevozna dokumentacija; odobrenja prijevoznika, potvrde o osposobljenosti vozača i odobrenje prijevoznih sredstava. Dnevnici putovanja, osim neusklađenosti iz kategorije 4.

               Članak 4., članak 5. stavak 4., članak 6. stavci 1., 5. i 8., članak 17. stavak 2.
               Prilog II.

                           6.

                           Svaka druga neusklađenost koja nije uključena u prethodne kategorije.

         DIO 3.

      Kategorije mjera koje je nadležno tijelo poduzelo za rješavanje slučajeva neusklađenosti sa zahtjevima Uredbe (EZ) br. 1/2005

               Kategorija mjere

               Mjera koju je poduzelo nadležno tijelo

                  A

               Kazne izrečene u skladu s pravilima utvrđenim u nacionalnom zakonodavstvu u skladu s člankom 25. Uredbe (EZ) br. 1/2005.

                  B

               Izvršenje i razmjena informacija u skladu s člancima 23. i 26. Uredbe (EZ) br. 1/2005.


title: Provedbena odluka Vijeća (EU) 2015/2428 od 10. prosinca 2015. o izmjeni Odluke 2009/791/EZ i Provedbene odluke 2009/1013/EU kojom se Njemačkoj odnosno Austriji odobrava nastavak primjene mjere kojom se odstupa od članaka 168. i 168.a Direktive 2006/112/EZ o zajedničkom sustavu poreza na dodanu vrijednost

text:
               22.12.2015

               HR

               Službeni list Europske unije

               L 334/12

         PROVEDBENA ODLUKA VIJEĆA (EU) 2015/2428
   od 10. prosinca 2015.
   o izmjeni Odluke 2009/791/EZ i Provedbene odluke 2009/1013/EU kojom se Njemačkoj odnosno Austriji odobrava nastavak primjene mjere kojom se odstupa od članaka 168. i 168.a Direktive 2006/112/EZ o zajedničkom sustavu poreza na dodanu vrijednost
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegov članak 291. stavak 2.,
   uzimajući u obzir Direktivu Vijeća 2006/112/EZ od 28. studenoga 2006. o zajedničkom sustavu poreza na dodanu vrijednost (1), a posebno njezin članak 395. stavak 1.,
   uzimajući u obzir prijedlog Europske komisije,
   budući da:

               (1)

               Odlukom Vijeća 2009/791/EZ (2) i Provedbenom odlukom Vijeća 2009/1013/EU (3) Njemačkoj odnosno Austriji odobrena je odstupajuća mjera. Primjena odstupajuće mjere produljena je Provedbenom odlukom Vijeća 2012/705/EU (4) do 31. prosinca 2015.

               (2)

               Odstupajućom mjerom odstupa se od članaka 168. i 168.a Direktive 2006/112/EZ kojima se uređuje pravo poreznih obveznika na odbitak poreza na dodanu vrijednost (PDV) obračunatog za robu i usluge koji su im isporučeni za svrhe njihovih oporezovanih transakcija. Svrha odstupajuće mjere je potpuno izuzimanje od prava na odbitak PDV-a robe i usluga koje porezni obveznik upotrebljava više od 90 % za svoje privatne svrhe ili za svrhe svojih namještenika, ili općenito za neposlovne svrhe.

               (3)

               Kako bi se uzela u obzir sudska praksa Suda Europske unije, prema kojoj ulazni PDV koji se odnosi na rashode koje ostvari porezni obveznik ne podliježe odbitku ako se odnosi na aktivnosti koje zbog svoje negospodarske prirode ne potpadaju pod područje primjene Direktive 2006/112/EZ, primjereno je pojasniti da se odstupajuća mjera odnosi i na robu i usluge koji se upotrebljavaju za aktivnosti negospodarske prirode.

               (4)

               Cilj odstupajuće mjere jest pojednostavnjenje postupka obračuna i naplate PDV-a. U neznatnoj se mjeri utječe na iznos poreza koji treba platiti na razini konačne potrošnje.

               (5)

               Dopisima zaprimljenima u Komisiji 16. ožujka 2015. i 19. ožujka 2015. Njemačka odnosno Austrija zatražile su odobrenje da i dalje primjenjuju odstupajuću mjeru.

               (6)

               U skladu s člankom 395. stavkom 2. drugim podstavkom Direktive 2006/112/EZ Komisija je dopisima od 15. rujna 2015. obavijestila druge države članice o zahtjevima Austrije i Njemačke. Dopisima od 17. rujna 2015. Komisija je obavijestila Austriju i Njemačku da ima sve informacije potrebne za razmatranje zahtjeva.

               (7)

               Prema informacijama koje su dostavile Austrija i Njemačka, pravna i činjenična situacija koja je opravdavala sadašnju primjenu dotične odstupajuće mjere nije se promijenila te postoji i dalje. Austriji i Njemačkoj stoga bi trebalo odobriti da i dalje primjenjuju tu odstupajuću mjeru u daljnjem razdoblju, uz vremensko ograničenje do 31. prosinca 2018., kako bi se omogućilo preispitivanje nužnosti i djelotvornosti odstupajuće mjere i omjera između poslovne i neposlovne uporabe na kojem se mjera temelji.

               (8)

               Ako Austrija ili Njemačka smatraju da je potrebno daljnje produljenje nakon 2018., dotična bi država članica do 31. ožujka 2018. trebala Komisiji podnijeti zahtjev za produljenje s priloženim izvješćem o primjeni odstupajuće mjere koje uključuje preispitivanje primijenjenog omjera, kako bi se osiguralo dovoljno vremena da Komisija razmotri taj zahtjev.

               (9)

               Odstupajuće mjere imat će samo zanemariv učinak na sveukupni prikupljeni prihod od poreza u fazi konačne potrošnje i neće nepovoljno utjecati na vlastita sredstva Unije koja proizlaze iz PDV-a.

               (10)

               Odluku 2009/791/EZ i Provedbenu odluku 2009/1013/EU trebalo bi stoga na odgovarajući način izmijeniti,

         DONIJELO JE OVU ODLUKU:
   Članak 1.
   Članci 1. i 2. Odluke 2009/791/EZ zamjenjuju se sljedećim:

      „Članak 1.
      Odstupajući od članaka 168. i 168.a Direktive 2006/112/EZ, Njemačkoj se odobrava potpuno izuzimanje poreza na dodanu vrijednost (PDV) na robu i usluge od prava na odbitak PDV-a kad se dotična roba i usluge upotrebljavaju više od 90 % za privatne svrhe poreznog obveznika ili njegovih zaposlenika, ili općenito za neposlovne svrhe ili negospodarske aktivnosti.
      Članak 2.
      Ova Odluka prestaje važiti 31. prosinca 2018.
      Svaki zahtjev za produljenje odstupajuće mjere predviđene ovom Odlukom dostavlja se Komisiji do 31. ožujka 2018.
      Uz takav zahtjev prilaže se izvješće o primjeni ove mjere koje uključuje preispitivanje omjera koji se primjenjuje na pravo na odbitak PDV-a na temelju ove Odluke.”

   Članak 2.
   Članci 1. i 2. Provedbene odluke 2009/1013/EU zamjenjuju se sljedećim:

      „Članak 1.
      Odstupajući od članaka 168. i 168.a Direktive 2006/112/EZ, Austriji se odobrava potpuno izuzimanje poreza na dodanu vrijednost (PDV) na robu i usluge od prava na odbitak PDV-a kad se dotična roba i usluge upotrebljavaju više od 90 % za privatne svrhe poreznog obveznika ili njegovih zaposlenika, ili općenito za neposlovne svrhe ili negospodarske aktivnosti.
      Članak 2.
      Ova Odluka prestaje važiti 31. prosinca 2018.
      Svaki zahtjev za produljenje odstupajuće mjere predviđene ovom Odlukom dostavlja se Komisiji do 31. ožujka 2018.
      Uz takav zahtjev prilaže se izvješće o primjeni ove mjere koje uključuje preispitivanje omjera koji se primjenjuje na pravo na odbitak PDV-a na temelju ove Odluke.”

   Članak 3.
   Ova se Odluka primjenjuje od 1. siječnja 2016.
   Članak 4.
   Ova je Odluka upućena Saveznoj Republici Njemačkoj i Republici Austriji.

      Sastavljeno u Bruxellesu 10. prosinca 2015.

            Za Vijeće

            Predsjednik

         F. BAUSCH

      (1)  SL L 347, 11.12.2006., str. 1.

      (2)  Odluka Vijeća 2009/791/EZ od 20. listopada 2009. kojom se Saveznoj Republici Njemačkoj odobrava primjena mjere kojom se odstupa od članka 168. Direktive 2006/112/EZ o zajedničkom sustavu poreza na dodanu vrijednost (SL L 283, 30.10.2009., str. 55.).

      (3)  Provedbena odluka Vijeća 2009/1013/EU od 22. prosinca 2009. kojom se Republici Austriji odobrava primjena mjere kojom se odstupa od članka 168. Direktive 2006/112/EZ o zajedničkom sustavu poreza na dodanu vrijednost (SL L 348, 29.12.2009., str. 21.).

      (4)  Provedbena odluka Vijeća 2012/705/EU od 13. studenoga 2012. o izmjeni Odluke 2009/791/EZ i Provedbene odluke 2009/1013/EU kojom se Njemačkoj odnosno Austriji odobrava nastavak primjene mjere kojom se odstupa od članaka 168. i 168.a Direktive 2006/112/EZ o zajedničkom sustavu poreza na dodanu vrijednost (SL L 319, 16.11.2012., str. 8.).


title: Provedbena odluka Komisije оd 28. kolovoza 2017. o objavi u Službenom listu Europske unije zahtjeva za izmjenu specifikacije proizvoda za naziv u sektoru vina iz članka 105. Uredbe (EU) br. 1308/2013 Europskog parlamenta i Vijeća (Pla I Llevant (ZOI))

text:
               29.8.2017

               HR

               Službeni list Europske unije

               C 284/5

         PROVEDBENA ODLUKA KOMISIJE
   оd 28. kolovoza 2017.
   o objavi u Službenom listu Europske unije zahtjeva za izmjenu specifikacije proizvoda za naziv u sektoru vina iz članka 105. Uredbe (EU) br. 1308/2013 Europskog parlamenta i Vijeća
   (Pla I Llevant (ZOI))
   (2017/C 284/07)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) br. 1308/2013 Europskog parlamenta i Vijeća od 17. prosinca 2013. o uspostavljanju zajedničke organizacije tržišta poljoprivrednih proizvoda i stavljanju izvan snage uredbi Vijeća (EEZ) br. 922/72, (EEZ) br. 234/79, (EZ) br. 1037/2001 i (EZ) br. 1234/2007 (1), a posebno njezin članak 97. stavak 3.,
   budući da:

               (1)

               Španjolska je dostavila zahtjev za izmjenu specifikacije proizvoda za naziv „Pla I Llevant” u skladu s člankom 105. Uredbe (EU) br. 1308/2013.

               (2)

               Komisija je razmotrila zahtjev i zaključila da su uvjeti utvrđeni u člancima 93. do 96., članku 97. stavku 1. i člancima 100., 101. i 102. Uredbe (EU) br. 1308/2013 ispunjeni.

               (3)

               Kako bi se omogućilo podnošenje prigovora u skladu s člankom 98. Uredbe (EU) br. 1308/2013, zahtjev za izmjenu specifikacije proizvoda za naziv „Pla I Llevant” trebalo bi objaviti u Službenom listu Europske unije,

         ODLUČILA JE:
   Jedini članak
   Zahtjev za izmjenu specifikacije proizvoda za naziv „Pla I Llevant” (ZOI) u skladu s člankom 105. Uredbe (EU) br. 1308/2013 naveden je u Prilogu ovoj Odluci.
   U skladu s člankom 98. Uredbe (EU) br. 1308/2013 objava ove Odluke temelj je za podnošenje prigovora protiv izmjene specifikacije proizvoda iz prvog stavka ovog članka u roku od dva mjeseca od dana objave u Službenom listu Europske unije.

      Sastavljeno u Bruxellesu 28. kolovoza 2017.

            Za Komisiju

         Phil HOGAN

            Član Komisije

      (1)  SL L 347, 20.12.2013., str. 671.

      PRILOG

         „PLA I LLEVANT”

         PDO-ES-A1038-AM03

      Datum zahtjeva: 11.2.2016.
      ZAHTJEV ZA IZMJENU SPECIFIKACIJE PROIZVODA
      1.   Pravila koja se primjenjuju na izmjenu

      Članak 105. Uredbe (EU) br. 1308/2013 – izmjena koja nije manja
      2.   Opis i razlozi za izmjenu

      2.1.   Delegiranje provjere speficikacije proizvoda nadzornom tijelu

      Nadležno tijelo delegiralo je provjeru sukladnosti sa specifikacijom proizvoda za ovaj ZOI Upravnom vijeću za oznaku izvornosti „Pla i Llevant”, koje je u veljači 2012. akreditiralo španjolsko nacionalno akreditacijsko i certifikacijsko tijelo (ENAC).
      Ta se promjena odnosi samo na točku 9. specifikacije proizvoda, a ne i na jedinstveni dokument.
      2.2.   Proširenje ograničenog područja

      Izmjena se odnosi na proširenje ograničenog područja na općinu Santanyi.
      Stoga se mijenjaju točka 4. specifikacije proizvoda i točka 5. jedinstvenog dokumenta.
      Razlozi za izmjenu su kako slijedi:

                  —

                  Općina Santanyi graniči s općinama Campos i Felanitx, koje se nalaze na području ZOI-ja „Pla i Llevant”.

                  —

                  Vinarstvo u općini Santanyi ima dugu tradiciju.

                  —

                  Karakteristike okoliša i tla u toj općini iste su kao u ostatku trenutačnog zemljopisnog područja ZOI-ja „Pla i Llevant”.

                  —

                  Prethodne eksperimentalne studije provedene su na grožđu vinove loze koja se uzgaja u općini Santanyi u skladu s pravilima ZOI-ja „Pla i Llevant”.

                  —

                  Iz tih studija može se zaključiti da vino dobiveno od grožđa iz općine Santanyi ispunjuje zahtjeve u pogledu kvalitete (fizikalni, kemijski i organoleptički) koji su utvrđeni za oznaku izvornosti „Pla i Llevant”.

            Njezino uvrštenje među općine za proizvodnju vina ZOI-ja „Pla i Llevant” potpuno je opravdano.
      JEDINSTVENI DOKUMENT
      1.   Registrirani naziv

      Pla I Llevant
      2.   Vrsta oznake zemljopisnog podrijetla

      ZOI – Zaštićena oznaka izvornosti
      3.   Kategorije proizvoda od grožđa i vina

                  1.

                  Vino

                  3.

                  Likersko vino

                  4.

                  Pjenušavo vino

                  8.

                  Biser vino

            4.   Opis vina

         Vino – Bijela i ružičasta vina

      Bijela i ružičasta vina su bistra, prozirna i svijetla. Imaju svjež voćni okus, a u ustima su svježa, otvorena i voćna. Bijela vina u bačvama imaju karakterističan okus koji dobivaju sazrijevanjem u bačvama. U ustima su puna, kremasta, strukturirana i duga okusa.
      Sumporov dioksid: 240 mg/l ako > 5 g/l glukoze i fruktoze.
      Ograničenja analitičkih parametara koji ovdje nisu spomenuti moraju biti u skladu s odgovarajućim propisima EU-a.
      Opća analitička svojstva

                  Najveća ukupna alkoholna jakost (u % volumnog udjela)

                  Najmanja stvarna alkoholna jakost (u % volumnog udjela)

                  10,5

                  Najmanji ukupni sadržaj kiselosti

                  4,5  u miliekvivalentima po litri

                  Najveći sadržaj hlapljivih kiselina (u miliekvivalentima po litri)

                  13,3

                  Najveći ukupni sadržaj sumporova dioksida (u miligramima po litri)

                  180

         Vino – Crno vino

      Crna vina su bistra, živahna i svijetla, a dubina boje kreće se od srednje do velike. Mlada vina imaju svjež voćni okus, a zrela okus zrelog voća obogaćen okusom dozrijevanja u bačvama. U ustima su elegantna, ugodna, puna, uravnotežena i baršunasta s toplim dugotrajnim završnim okusom.
      Sumporov dioksid: 180 mg/l ako > 5 g/l glukoze i fruktoze.
      Ograničenja analitičkih parametara koji ovdje nisu spomenuti moraju biti u skladu s odgovarajućim propisima EU-a.
      Opća analitička svojstva

                  Najveća ukupna alkoholna jakost (u % volumnog udjela)

                  Najmanja stvarna alkoholna jakost (u % volumnog udjela)

                  11

                  Najmanji ukupni sadržaj kiselosti

                  4,5  u miliekvivalentima po litri

                  Najveći sadržaj hlapljivih kiselina (u miliekvivalentima po litri)

                  13,3

                  Najveći ukupni sadržaj sumporova dioksida (u miligramima po litri)

                  140

         Likersko vino

      Likerska vina slamnato su žute boje, dok boja uz rub čaše može varirati od zelene do zlatne. Likerska crna vina intenzivno su crvene do ljubičaste boje. Bistra su i svijetla. U likerskim bijelim vinima prepoznaju se cvjetne note i okus voća u sirupu, a prisutni su i zreli tonovi. Likerska crna vina imaju okus kuhanog voća, grožđica i orašastih plodova. Imaju zadovoljavajuću razinu kiselosti, uravnotežena su i elegantna.
      Sumporov dioksid: 175 mg/l ako > 5 g/l glukoze i fruktoze.
      Najveći sadržaj hlapivih kiselina iznosi 25 miliekvivalenata po litri jer je riječ o vinima čija ukupna alkoholna jakost po volumenu iznosi 15 % vol. ili više. To je u skladu s odstupanjem iz točke 3. Priloga I.C Uredbi br. 606/2009.
      Ograničenja analitičkih parametara koji ovdje nisu spomenuti moraju biti u skladu s odgovarajućim propisima EU-a.
      Opća analitička svojstva

                  Najveća ukupna alkoholna jakost (u % volumnog udjela)

                  Najmanja stvarna alkoholna jakost (u % volumnog udjela)

                  15

                  Najmanji ukupni sadržaj kiselosti

                  4,5  u miliekvivalentima po litri

                  Najveći sadržaj hlapljivih kiselina (u miliekvivalentima po litri)

                  25

                  Najveći ukupni sadržaj sumporova dioksida (u miligramima po litri)

                  130

         Pjenušavo vino

      Mladi pjenušava vina gotovo su bezbojna. Pjenušava vina koja su dozrijevala u bačvama intenzivnije su boje. Boja ružičastih pjenušavih vina može varirati od boje ljuski od luka do svijetlo ljubičaste.
      Vino je uvijek svijetlo. Mjehurići su mali, oslobađaju se polako i dugo te oblikuju duge lance. Okus podsjeća na način proizvodnje iz osnovnih vina (autoliza taloga). Na nepcu vino ima uravnoteženu kiselost i nije grubo. Naknadni okus čist je i dugotrajan.
      Ograničenja analitičkih parametara koji ovdje nisu spomenuti moraju biti u skladu s odgovarajućim propisima EU-a.
      Opća analitička svojstva

                  Najveća ukupna alkoholna jakost (u % volumnog udjela)

                  Najmanja stvarna alkoholna jakost (u % volumnog udjela)

                  11

                  Najmanji ukupni sadržaj kiselosti

                  4,5  u miliekvivalentima po litri

                  Najveći sadržaj hlapljivih kiselina (u miliekvivalentima po litri)

                  13,3

                  Najveći ukupni sadržaj sumporova dioksida (u miligramima po litri)

                  160

         Biser vino

      Biser vina slamnato su žute boje, dok je boja uz rub čaše svijetlo zlatna. Ružičasta vina ružičaste su boje srednje dubine.
      Bistra su i svijetla. Mjehurići i lanci mjehurića su mali. Aroma je voćna, s okusima drugog vrenja. U ustima vino je svježe i voćno, s dugotrajnim naknadnim okusom.
      Ograničenja analitičkih parametara koji ovdje nisu spomenuti moraju biti u skladu s odgovarajućim propisima EU-a.
      Opća analitička svojstva

                  Najveća ukupna alkoholna jakost (u % volumnog udjela)

                  Najmanja stvarna alkoholna jakost (u % volumnog udjela)

                  10

                  Najmanji ukupni sadržaj kiselosti

                  4,5  u miliekvivalentima po litri

                  Najveći sadržaj hlapljivih kiselina (u miliekvivalentima po litri)

                  13,3

                  Najveći ukupni sadržaj sumporova dioksida (u miligramima po litri)

                  160

            5.   Prakse proizvodnje vina

      a.   Osnovni enološki postupci

      Poseban enološki postupak
      Tehnike postupanja s grožđem, moštom i vinom, kontrola vrenja i prerada osmišljene su za proizvodnju vina najviše kvalitete. Za dobivanje mošta ili vina mogu se upotrebljavati samo mehanički sustavi koji ne oštećuju ni krivo prerađuju čvrste dijelove grozda. Zabranjene su prakse koje obuhvaćaju predgrijavanje grožđa te grijanje mošta ili vina uz prisutnost komine radi poticanje ekstrakcija tvari za bojenje. Za dobivanje mošta ili vina i njegovo odvajanje od komine potrebno je primijeniti odgovarajući pritisak tako da prinos ne bude veći od 70 litara vino na 100 kilograma ubranog grožđa.
      b.   Najveći urodi

      11 000 hektolitara po hektaru
      77 hektolitara po hektaru
      6.   Ograničeno područje

      Područje proizvodnje oznake izvornosti „Pla i Llevant” obuhvaća sljedeće općine na otoku Mallorci: Algaida, Ariany, Arta, Campos, Capdepera, Felanitx, Llucmajor, Manacor, Maria de la Salut, Montuíri, Muro, Petra, Porreres, Sant Joan, Sant Llorenc des Cardassar, Santa Margalida, Santanyi, Sineu i Vilafranca de Bonany, koje je Upravno vijeće proglasilo prikladnima za proizvodnju navedenih sorti grožđa.
      7.   Glavne sorte vinove loze

                  PENSAL BLANCA, sinonim za: MOLL

                  CALLET

                  GORGOLLASSA

                  GIRO ROS

                  FOGONEU

                  MANTO NEGRO

            8.   Opis povezanosti

         Vino

      Obilježja vinove loze proizlaze iz otočnoga položaja regije, koja se nalazi gotovo na razini mora. Vjetar Embat karakterističan za tu regiju donosi svježinu, vlagu i sol. To utječe na način uzgoja vinove loze jer je plod izložen zraku zahvaljujući zelenoj rezidbi i dobiva puno soli. Veliki broj sunčanih sati potiče sintezu fenolnih spojeva, donosi bogatstvo okusa i uzrokuje visok udio alkohola te srednju do veliku dubinu crnih vina i bistrinu bijelih. Vapnenasto tla pozitivno utječe na prisutnost aromata. Zahvaljujući svim tim čimbenicima vino „Pla i Llevant” ima jedinstven karakter s dobro povezanom kiselošću koja daje vinu njegovu tipičnu strukturu i snagu.

         Pjenušava, biser i likerska vina

      Prepoznatljiva svojstva pjenušavih, biser i likerskih vina ZOI-ja „Pla i Llevant” rezultat su posebnih svojstava osnovnih vina koja se upotrebljavaju za njihovu proizvodnju.
      9.   Osnovni dodatni uvjeti

      Pravni okvir:
      U nacionalnom zakonodavstvu
      Vrsta dodatnog uvjeta: Dodatne odredbe u pogledu označivanja
      Opis uvjeta:
      Na etiketi mora biti naveden naziv i logotip oznake izvornosti „Pla i Llevant”.
      Pravni okvir:
      U nacionalnom zakonodavstvu
      Vrsta dodatnog uvjeta: Pakiranje na ograničenom području
      Opis uvjeta:
      Punjenje u boce mora se odvijati na proizvodnom području jer je vrlo važno za kvalitetu konačnog proizvoda. Najbolji uvjeti zajamčeni su ako punjenje obavljaju poduzeća koja se nalaze u istoj regiji kao vinarije obuhvaćene oznakom izvornosti i koja djeluju pod njihovom izravnom kontrolom jer te vinarije imaju stručno iskustvo i dobro poznaju posebne karakteristike dotičnog vina. Boce u kojima se prodaje vino za potrošnju moraju imati jamstveni žig, etiketu ili numeriranu sekundarnu etiketu, koje izdaje inspekcijsko tijelo, a stavlja vinarija. U slučaju skladištenja vina iz drugih zemljopisnih regija inspekcijsko tijelo potrebno je o tome unaprijed pisano obavijestiti. Skladištenje se odobrava uz sljedeće uvjete: vina u bocama od < 15 l. Etiketa je na boce stavljena na mjestu podrijetla.

         Poveznica na specifikaciju proizvoda

      http://www.caib.es/sites/qualitatagroalimentaria/es/pla_i_llevant-46239/


title: 2014/891/EU: Provedbena odluka Komisije оd 8. prosinca 2014. o izmjeni Odluke 2011/163/EU o odobravanju planova koje su dostavile treće zemlje u skladu s člankom 29. Direktive Vijeća 96/23/EZ (priopćeno pod brojem dokumenta C(2014) 9230)  Tekst značajan za EGP

text:
               10.12.2014

               HR

               Službeni list Europske unije

               L 353/17

         PROVEDBENA ODLUKA KOMISIJE
   оd 8. prosinca 2014.
   o izmjeni Odluke 2011/163/EU o odobravanju planova koje su dostavile treće zemlje u skladu s člankom 29. Direktive Vijeća 96/23/EZ

         (priopćeno pod brojem dokumenta C(2014) 9230)

   (Tekst značajan za EGP)

      (2014/891/EU)

   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Direktivu Vijeća 96/23/EZ od 29. travnja 1996. o mjerama za praćenje određenih tvari i njihovih ostataka u živim životinjama i proizvodima životinjskog podrijetla i o stavljanju izvan snage direktiva 85/358/EEZ i 86/469/EEZ i odluka 89/187/EEZ i 91/664/EEZ (1), a posebno njezin članak 29. stavak 1. četvrti podstavak i članak 29. stavak 2.,
   budući da:

               (1)

               Direktivom 96/23/EZ utvrđuju se mjere za praćenje tvari i skupina rezidua navedenih u Prilogu I. ovoj Odluci. U skladu s tom Direktivom treće zemlje iz kojih je državama članicama dozvoljeno uvoziti životinje i proizvode životinjskog podrijetla obuhvaćene tom Direktivom obvezne su dostaviti plan praćenja rezidua koji sadržava potrebna jamstva. Taj bi plan trebao sadržavati barem skupine rezidua i tvari koje su navedene u Prilogu I. toj Direktivi.

               (2)

               Odlukom Komisije 2011/163/EU (2) odobravaju se planovi predviđeni člankom 29. Direktive 96/23/EZ koje dostavljaju određene treće zemlje navedene u Prilogu toj Odluci za životinje i proizvode životinjskog podrijetla navedene na tom popisu.

               (3)

               Meksiko je trenutačno uvršten na popis, među ostalim, za kopitare. Međutim, zadnje revizije koje je Komisija provela u Meksiku potvrdile su postojanje ozbiljnih manjkavosti u pogledu sposobnosti meksičkih nadležnih tijela da provedu pouzdane provjere, osobito za potvrđivanje odsutnosti tvari zabranjenih Direktivom Vijeća 96/22/EC (3).

               (4)

               Stoga je s popisa potrebno ukloniti unos za Meksiko koji se odnosi na kopitare.

               (5)

               Odluku 2011/163/EU treba stoga na odgovarajući način izmijeniti.

               (6)

               Kako bi se izbjegli poremećaji u trgovini, potrebno je utvrditi prijelazno razdoblje za predmetne pošiljke iz Meksika koje su otpremljene u Uniju prije datuma primjene ove Odluke.

               (7)

               Stalni odbor za bilje, životinje, hranu i hranu za životinje preispitat će mjere predviđene ovom Odlukom u svjetlu jamstava koja su dostavila meksička tijela.

               (8)

               Mjere predviđene ovom Odlukom u skladu su s mišljenjem Stalnog odbora za bilje, životinje, hranu i hranu za životinje,

         DONIJELA JE OVU ODLUKU:
   Članak 1.
   Prilog Odluci 2011/163/EU zamjenjuje se tekstom iz Priloga ovoj Odluci.
   Članak 2.
   U prijelaznom razdoblju do 1. ožujka 2015. države članice dužne su prihvatiti pošiljke mesa i mesnih proizvoda od kopitara uvezenih iz Meksika namijenjenih za prehranu ljudi, pod uvjetom da uvoznik dokaže da su proizvodi odobreni i otpremljeni u Uniju prije 15. siječnja 2015.
   Članak 3.
   Ova je Odluka upućena državama članicama.

      Sastavljeno u Bruxellesu 8. prosinca 2014.

            Za Komisiju

         Vytenis ANDRIUKAITIS

            Član Komisije

      (1)  SL L 125, 23.5.1996., str. 10.

      (2)  Odluka Komisije 2011/163/EU od 16. ožujka 2011. o odobravanju planova koje su dostavile treće zemlje u skladu s člankom 29. Direktive Vijeća 96/23/EZ (SL L 70, 17.3.2011., str. 40.).

      (3)  Direktiva Vijeća 96/22/EZ od 29. travnja 1996. o zabrani primjene određenih tvari hormonskog ili tireostatskog učinka i beta-agonista na farmskim životinjama i stavljanju izvan snage direktiva 81/602/EEZ, 88/146/EEZ i 88/299/EEZ (SL L 125, 23.5.1996., str. 3.).

      PRILOG

            „PRILOG

                        Oznaka ISO 2

                        Država

                        Goveda

                        Ovce/koze

                        Svinje

                        Kopitari

                        Perad

                        Akva-kultura

                        Mlijeko

                        Jaja

                        Kunići

                        Divljač

                        Divljač iz uzgoja

                        Med

                        AD

                        Andora

                        X

                        X

                        X

                        AE

                        Ujedinjeni Arapski Emirati

                        X (1)

                        AL

                        Albanija

                        X

                        X

                        X

                        AM

                        Armenija

                        X

                        AR

                        Argentina

                        X

                        X

                        X

                        X

                        X

                        X

                        X

                        X

                        X

                        X

                        X

                        AU

                        Australija

                        X

                        X

                        X

                        X

                        X

                        X

                        X

                        X

                        BA

                        Bosna i Hercegovina

                        X

                        X

                        X

                        X

                        X

                        BD

                        Bangladeš

                        X

                        BN

                        Brunej

                        X

                        BR

                        Brazil

                        X

                        X

                        X

                        X

                        X

                        BW

                        Bocvana

                        X

                        X

                        X

                        BY

                        Bjelarus

                        X (2)

                        X

                        X

                        X

                        BZ

                        Belize

                        X

                        CA

                        Kanada

                        X

                        X

                        X

                        X

                        X

                        X

                        X

                        X

                        X

                        X

                        X

                        X

                        CH

                        Švicarska

                        X

                        X

                        X

                        X

                        X

                        X

                        X

                        X

                        X

                        X

                        X

                        X

                        CL

                        Čile

                        X

                        X

                        X

                        X

                        X

                        X

                        X

                        X

                        CM

                        Kamerun

                        X

                        CN

                        Kina

                        X

                        X

                        X

                        X

                        X

                        CO

                        Kolumbija

                        X

                        CR

                        Kostarika

                        X

                        CU

                        Kuba

                        X

                        X

                        EC

                        Ekvador

                        X

                        ET

                        Etiopija

                        X

                        FK

                        Falklandski Otoci

                        X

                        X

                        FO

                        Farski Otoci

                        X

                        GH

                        Gana

                        X

                        GM

                        Gambija

                        X

                        GL

                        Grenland

                        X

                        X

                        X

                        GT

                        Gvatemala

                        X

                        X

                        HN

                        Honduras

                        X

                        ID

                        Indonezija

                        X

                        IL

                        Izrael

                        X

                        X

                        X

                        X

                        X

                        X

                        IN

                        Indija

                        X

                        X

                        X

                        IR

                        Iran

                        X

                        JM

                        Jamajka

                        X

                        JP

                        Japan

                        X

                        X

                        KE

                        Kenija

                        X (1)

                        KG

                        Kirgistan

                        X

                        KR

                        Južna Koreja

                        X

                        LB

                        Libanon

                        X

                        LK

                        Šri Lanka

                        X

                        MA

                        Maroko

                        X

                        MD

                        Moldova

                        X

                        X

                        X

                        X

                        ME

                        Crna Gora

                        X

                        X

                        X

                        X

                        X

                        X

                        X

                        MG

                        Madagaskar

                        X

                        X

                        MK

                        bivša jugoslavenska republika Makedonija (4)

                        X

                        X

                        X

                        X

                        X

                        X

                        X

                        X

                        X

                        MU

                        Mauricijus

                        X

                        MX

                        Meksiko

                        X

                        X

                        X

                        MY

                        Malezija

                        X (3)

                        X

                        MZ

                        Mozambik

                        X

                        NA

                        Namibija

                        X

                        X

                        X

                        NC

                        Nova Kaledonija

                        X (3)

                        X

                        X

                        X

                        X

                        NI

                        Nikaragva

                        X

                        X

                        NZ

                        Novi Zeland

                        X

                        X

                        X

                        X

                        X

                        X

                        X

                        X

                        PA

                        Panama

                        X

                        PE

                        Peru

                        X

                        X

                        PF

                        Francuska Polinezija

                        X

                        PH

                        Filipini

                        X

                        PN

                        Otoci Pitcairn

                        X

                        PY

                        Paragvaj

                        X

                        RS

                        Srbija (5)

                        X

                        X

                        X

                        X (2)

                        X

                        X

                        X

                        X

                        X

                        X

                        RU

                        Rusija

                        X

                        X

                        X

                        X

                        X

                        X

                        X (6)

                        X

                        RW

                        Ruanda

                        X

                        SA

                        Saudijska Arabija

                        X

                        SG

                        Singapur

                        X (3)

                        X (3)

                        X (3)

                        X (3)

                        X

                        X (3)

                        SM

                        San Marino

                        X

                        X (3)

                        X

                        SR

                        Surinam

                        X

                        SV

                        Salvador

                        X

                        SZ

                        Svazi

                        X

                        TH

                        Tajland

                        X

                        X

                        X

                        TN

                        Tunis

                        X

                        X

                        X

                        TR

                        Turska

                        X

                        X

                        X

                        X

                        X

                        TW

                        Tajvan

                        X

                        X

                        TZ

                        Tanzanija

                        X

                        X

                        UA

                        Ukrajina

                        X

                        X

                        X

                        X

                        X

                        X

                        X

                        UG

                        Uganda

                        X

                        X

                        US

                        Sjedinjene Države

                        X

                        X

                        X

                        X

                        X

                        X

                        X

                        X

                        X

                        X

                        X

                        UY

                        Urugvaj

                        X

                        X

                        X

                        X

                        X

                        X

                        X

                        VE

                        Venezuela

                        X

                        VN

                        Vijetnam

                        X

                        X

                        ZA

                        Južna Afrika

                        X

                        X

                        ZM

                        Zambija

                        X

                        ZW

                        Zimbabve

                        X

                        X

         (1)  Samo devino mlijeko.

         (2)  Izvoz u Uniju živih kopitara za klanje (samo životinje koje služe za proizvodnju hrane).

         (3)  Treće zemlje koje upotrebljavaju samo sirovinu ili iz država članica ili iz trećih zemalja odobrenih za uvoz takve sirovine u Uniju, u skladu s člankom 2.

         (4)  Bivša jugoslavenska republika Makedonija: konačna nomenklatura za ovu zemlju dogovorit će se nakon trenutačnih pregovora na razini UN-a.

         (5)  Bez Kosova (ova oznaka ne dovodi u pitanje stajališta o statusu i u skladu je s Rezolucijom Vijeća sigurnosti Ujedinjenih naroda br. 1244 i mišljenjem Međunarodnog suda pravde o proglašenju neovisnosti Kosova).

         (6)  Samo za sobove iz područja Murmansk i Yamalo-Nenets.”


title: Provedbena odluka Komisije (EU) 2016/87 оd 22. siječnja 2016. o povlačenju s tržišta postojećih proizvoda dobivenih od MON 863 (MON-ØØ863-5) i o stavljanju izvan snage odluka 2010/139/EU, 2010/140/EU i 2010/141/EU o odobravanju stavljanja na tržište proizvoda koji sadržavaju genetski modificirani kukuruz MON863 × MON810 × NK603 (MON-ØØ863-5 × MON-ØØ81Ø-6 × MON-ØØ6Ø3-6), MON863 × MON810 (MON-ØØ863-5 × MON-ØØ81Ø-6) i MON863 × NK603 (MON-ØØ863-5 × MON-ØØ6Ø3-6), sastoje se ili su proizvedeni od njega na temelju Uredbe (EZ) br. 1829/2003 Europskog parlamenta i Vijeća (priopćeno pod brojem dokumenta C(2016) 204) (Tekst značajan za EGP)

text:
               26.1.2016

               HR

               Službeni list Europske unije

               L 17/14

         PROVEDBENA ODLUKA KOMISIJE (EU) 2016/87
   оd 22. siječnja 2016.
   o povlačenju s tržišta postojećih proizvoda dobivenih od MON 863 (MON-ØØ863-5) i o stavljanju izvan snage odluka 2010/139/EU, 2010/140/EU i 2010/141/EU o odobravanju stavljanja na tržište proizvoda koji sadržavaju genetski modificirani kukuruz MON863 × MON810 × NK603 (MON-ØØ863-5 × MON-ØØ81Ø-6 × MON-ØØ6Ø3-6), MON863 × MON810 (MON-ØØ863-5 × MON-ØØ81Ø-6) i MON863 × NK603 (MON-ØØ863-5 × MON-ØØ6Ø3-6), sastoje se ili su proizvedeni od njega na temelju Uredbe (EZ) br. 1829/2003 Europskog parlamenta i Vijeća

         (priopćeno pod brojem dokumenta C(2016) 204)

   (Vjerodostojni su samo tekstovi na francuskom i nizozemskom jeziku)
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EZ) br. 1829/2003 Europskog parlamenta i Vijeća od 22. rujna 2003. o genetski modificiranoj hrani i hrani za životinje (1), a posebno njezin članak 8. stavak 6., članak 20. stavak 6., članak 9. stavak 2. i članak 21. stavak 2.,
   budući da:

               (1)

               Odlukom Komisije 2005/608/EZ (2) stavljanje na tržište hrane za životinje koja sadržava kukuruz MON 863 i MON 863 ili se sastoji od njega u proizvodima koji se sastoje od njega ili ga sadržavaju za druge namjene osim za hranu i hranu za životinje, s iznimkom uzgoja, odobrava se u skladu s Direktivom 2001/18/EZ Europskog parlamenta i Vijeća (3) do 12. siječnja 2016.

               (2)

               Odlukom Komisije 2006/68/EZ (4) stavljanje na tržište hrane koja sadržava kukuruz MON 863, sastoji se ili je proizvedena od njega dopušta se u skladu s Uredbom (EZ) br. 258/97 Europskog parlamenta i Vijeća (5) do 12. siječnja 2016.

               (3)

               Dodaci hrani, krmiva i dodaci hrani za životinje proizvedeni od genetski modificiranog kukuruza MON 863 stavljeni su na tržište prije stupanja na snagu Uredbe (EZ) br. 1829/2003 i prijavljeni su kao postojeći proizvodi u skladu s člankom 8. stavkom 1. točkom (b) i člankom 20. stavkom 1. točkom (b) te Uredbe kada je stupila na snagu.

               (4)

               Monsanto Europe S.A. podnio je 13. travnja 2007. zahtjev Europskoj komisiji u skladu s člankom 8. stavkom 4., člankom 11., člankom 20. stavkom 4. i člankom 23. Uredbe (EZ) br. 1829/2003 za obnovu odobrenja radi daljnjeg stavljanja na tržište postojećih dodataka hrani, krmiva i dodataka hrani za životinje proizvedenih od kukuruza MON 863 koji su prethodno prijavljeni u skladu s člankom 8. stavkom 1. točkom (b) i člankom 20. stavkom 1. točkom (b) te Uredbe („zahtjev”). Dana 30. ožujka 2010. Europska agencija za sigurnost hrane („EFSA”) dala je povoljno mišljenje u skladu s člankom 6. i člankom 18. Uredbe (EZ) br. 1829/2003 te je zaključila da nove informacije dostavljene u zahtjevu za obnovu odobrenja i pregled znanstvene literature objavljen od prethodnih znanstvenih mišljenja EFSA-e o kukuruzu MON 863 ne zahtijevaju promjene tih mišljenja. Stoga je ponovila svoje prethodne zaključke da kukuruz MON 863 vjerojatno neće imati štetan utjecaj na zdravlje ljudi i životinja ili na okoliš u okviru predloženih uporaba. EFSA je u svojemu mišljenju uzela u obzir sva specifična pitanja i dvojbe država članica koji su izneseni u okviru savjetovanja s nacionalnim nadležnim tijelima, kako je predviđeno u članku 6. stavku 4. i članku 18. stavku 4. Uredbe (EZ) br. 1829/2003.

               (5)

               Odlukama Komisije 2010/139/EU (6), 2010/140/EU (7) i 2010/141/EU (8) stavljanje na tržište hrane i sastojaka hrane koji sadržavaju kukuruz MON863 × MON810 × NK603, MON863 × MON810 i MON863 × NK603, sastoje se ili su proizvedeni od njega odobrava se u skladu s Uredbom (EZ) br. 1829/2003 do 1. ožujka 2020.

               (6)

               Dana 29. lipnja 2015., nakon poslovne odluke društva da te proizvode više ne stavlja na tržište u EU-u, Monsanto Europe S.A. zatražio je od Komisije da opozove sve dozvole koje je odobrila na proizvode koji sadržavaju genetski modificirani kukuruz MON 863, sastoje se ili su proizvedeni od njega s pojedinačnim ili višestrukim genetskim promjenama.

               (7)

               Kao posljedica toga Monsanto Europe S.A. povukao je zahtjev za obnovu odobrenja za daljnje stavljanje na tržište postojećih dodataka hrani, krmiva i dodataka hrani za životinje proizvedenih od kukuruza MON 863 koji je podnesen dana 13. travnja 2007. i za koji je EFSA objavila mišljenje dana 30. ožujka 2010. te je zatražio od Europske komisije da stavi izvan snage odluke 2005/608/EZ, 2006/68/EZ, 2010/139/EU, 2010/140/EU i 2010/141/EU.

               (8)

               Budući da MON 863 s pojedinačnim ili višestrukim genetskim promjenama nije komercijalno uzgajan u trećim zemljama od 2011. i da je njegovo povlačenje s tržišta dovršeno, nije potrebno predvidjeti ograničeno razdoblje unutar kojega se mogu iskoristiti postojeće zalihe proizvoda.

               (9)

               Odluke 2005/608/EZ i 2006/68/EZ prestaju važiti 12. siječnja 2016. Budući da Monsanto Europe S.A. nije podnio zahtjeve za obnovu odobrenja izdanih u okviru tih odluka, proizvodi obuhvaćeni tim odlukama ne bi se trebali stavljati na tržište nakon tog datuma.

               (10)

               Mjere predviđene ovom Odlukom u skladu su s mišljenjem Stalnog odbora za bilje, životinje, hranu i hranu za životinje,

         DONIJELA JE OVU ODLUKU:
   Članak 1.
   1.   Prehrambeni aditivi proizvedeni od kukuruza MON-ØØ863-5 prijavljeni kao postojeći proizvodi u skladu s člankom 8. stavkom 1. točkom (b) Uredbe (EZ) br. 1829/2003 te krmiva i dodaci hrani za životinje proizvedeni od kukuruza MON-ØØ863-5 prijavljeni kao postojeći proizvodi u skladu s člankom 20. stavkom 1. točkom (b) povlače se s tržišta najkasnije na datum objave ove Odluke u Službenom listu Europske unije.

   2.   Odluke 2010/139/EU, 2010/140/EU i 2010/141/EU stavljaju se izvan snage na datum objave ove Odluke u Službenom listu Europske unije.

   Članak 2.
   Unosi u registar Zajednice genetski modificirane hrane i hrane za životinje iz članka 28. Uredbe (EZ) br. 1829/2003 u pogledu kukuruza MON-ØØ863-5, MON-ØØ863-5 × MON-ØØ81Ø-6 × MON-ØØ6Ø3-6, MON-ØØ863-5 × MON-ØØ81Ø-6 i MON-ØØ863-5 × MON-ØØ6Ø3-6 prilagođavaju se kako bi se uzelo u obzir ovu Odluku.
   Članak 3.
   Ova je Odluka upućena trgovačkom društvu Monsanto Europe S.A., Scheldelaan 460, Haven 627, 2040 Antwerpen, Belgija.

      Sastavljeno u Bruxellesu 22. siječnja 2016.

            Za Komisiju

         Vytenis ANDRIUKAITIS

            Član Komisije

      (1)  SL L 268, 18.10.2003., str. 1.

      (2)  Odluka Komisije 2005/608/EZ od 8. kolovoza 2005. o stavljanju na tržište, u skladu s Direktivom 2001/18/EZ Europskog parlamenta i Vijeća, proizvoda od kukuruza (Zea mays L., linija MON 863) genetski modificiranoga za toleranciju na kukuruznu zlaticu (SL L 207, 10.8.2005., str. 17.).

      (3)  Direktiva 2001/18/EZ Europskog parlamenta i Vijeća od 12. ožujka 2001. o namjernom uvođenju u okoliš genetski modificiranih organizama i o stavljanju izvan snage Direktive Vijeća 90/220/EEZ (SL L 106, 17.4.2001., str. 1.).

      (4)  Odluka Komisije 2006/68/EZ od 13. siječnja 2006. o odobravanju stavljanja na tržište hrane i sastojaka hrane podrijetlom od genetski modificiranoga kukuruza linije MON 863 kao nove hrane ili sastojaka nove hrane na temelju Uredbe (EZ) br. 258/97 Europskog parlamenta i Vijeća (SL L 34, 7.2.2006., str. 26.).

      (5)  Uredba (EZ) br. 258/97 Europskog parlamenta i Vijeća od 27. siječnja 1997. o novoj hrani i sastojcima nove hrane (SL L 43, 14.2.1997., str. 1.).

      (6)  Odluka Komisije 2010/139/EU od 2. ožujka 2010. o odobravanju stavljanja na tržište proizvoda koji sadržavaju genetski modificirani kukuruz MON863 × MON810 × NK603 (MON-ØØ863-5 × MON-ØØ81Ø-6 × MON-ØØ6Ø3-6), sastoje se ili su proizvedeni od njega na temelju Uredbe (EZ) br. 1829/2003 Europskog parlamenta i Vijeća (SL L 55, 5.3.2010., str. 68.).

      (7)  Odluka Komisije 2010/140/EU od 2. ožujka 2010. o odobravanju stavljanja na tržište proizvoda koji sadržavaju genetski modificirani kukuruz MON863 × MON810 (MON-ØØ863-5 × MON-ØØ81Ø-6), sastoje se ili su proizvedeni od njega na temelju Uredbe (EZ) br. 1829/2003 Europskog parlamenta i Vijeća (SL L 55, 5.3.2010., str. 73.).

      (8)  Odluka Komisije 2010/141/EU od 2. ožujka 2010. o odobravanju stavljanja na tržište proizvoda koji sadržavaju genetski modificirani kukuruz MON863 × NK603 (MON-ØØ863-5 × MON-ØØ6Ø3-6), sastoje se ili su proizvedeni od njega na temelju Uredbe (EZ) br. 1829/2003 Europskog parlamenta i Vijeća (SL L 55, 5.3.2010., str. 78.).